Val de fraude pe internet. Avertismentul Poliției Române: Au apărut „pachete infracționale” online. Datele noastre sunt marfă pe net
Dezvăluiri uluitoare ale unui polițist despre explozia de fraude online, care îi lasă pe români fără bani în conturi. Au apărut pe internet "pachete infracționale" pe care escrocii le vând altor escroci, care vor să dea un tun. Comisarul Sorin Stănică de la Prevenirea Criminalității spune, într-un interviu exclusiv, realizat de Ioana Ciurlea, că pericolul e uriaș: internetul e plin și de falși recuperatori, care le promit victimelor că le aduc banii înapoi, dar nu fac decât să le înșele din nou. Un român a pierdut aproape 200.000 de euro, după ce infractorii l-au păcălit să investească în false acțiuni.